ประกาศกรมการขนส่งทางบกประกาศกรมการขนส่งทางบกเรื่องหลักเกณฑ์การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถพ.ศ. ๒๕๕๘ โดยที่เป็นการสมควรปรับปรุงหลักเกณฑ์การพิจารณาอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถให้ผิดแผกแตกต่างในสาระสำคัญตามที่กำหนดในกฎกระทรวงให้มีความเหมาะสมเกิดความปลอดภัยในการใช้งานยิ่งขึ้นตลอดจนเพื่อให้การปฏิบัติงานของนายทะเบียนเป็นไปในแนวทางเดียวกัน อธิบดีกรมการขนส่งทางบกออกประกาศไว้ดังต่อไปนี้ข้อ ๑ ให้ยกเลิก(๑) ประกาศกรมการขนส่งทางบก เรื่อง การแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถลงวันที่ ๒๕ กรกฎาคม ๒๕๒๕(๒) ประกาศกรมการขนส่งทางบก เรื่องหลักเกณฑ์การพิจารณาให้ความเห็นชอบรถที่มีการแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบลงวันที่ ๒๙ สิงหาคม ๒๕๔๖(๓) ประกาศกรมการขนส่งทางบก เรื่องหลักเกณฑ์การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสารพ.ศ. ๒๕๕๓ ลงวันที่ ๒๑ กันยายน ๒๕๕๓(๔) หนังสือกรมการขนส่งทางบก ที่ คค ๐๓๐๕/๐๒๑๒๕ ลงวันที่ ๒๔ มีนาคม๒๕๓๒ เรื่อง การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถ(๕) หนังสือกรมการขนส่งทางบก ที่ คค ๐๓๐๕/ว ๕๖ ลงวันที่ ๑๔ กันยายน๒๕๓๓ เรื่องการอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถ(๖) หนังสือกรมการขนส่งทางบก ที่ คค ๐๔๐๘.๓/ว ๒๙๔ ลงวันที่ ๗พฤศจิกายน ๒๕๔๘ เรื่องการอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถบรรดาระเบียบ ประกาศ ข้อบังคับ หรือคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๒ ในประกาศนี้รถ หมายความว่ารถที่ใช้ในการขนส่งผู้โดยสาร และรถที่ใช้ในการขนส่งสัตว์หรือสิ่งของหมวด ๑บททั่วไป ข้อ ๓ ผู้ประกอบการขนส่งหรือเจ้าของรถที่ประสงค์จะแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถให้ผิดแผกแตกต่างในสาระสำคัญตามที่กำหนดในกฎกระทรวงให้ยื่นคำขอตามที่กำหนดไว้ในระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบกข้อ ๔ การแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถให้ผิดแผกแตกต่างในสาระสำคัญดังต่อไปนี้ให้นายทะเบียนอนุญาตให้ดำเนินการได้หากเครื่องอุปกรณ์หรือส่วนควบดังกล่าวถูกต้องครบถ้วนตามที่กำหนดในกฎกระทรวง และมีความมั่นคงแข็งแรงปลอดภัยในการใช้งาน(๑) เครื่องกำเนิดพลังงาน(๒) ตัวถัง(๓) สีภายนอกตัวรถ(๔) จำนวนที่นั่งผู้โดยสาร(๕) จำนวนดวงโคมไฟแสงพุ่งไกล แสงพุ่งต่ำการแก้ไขเพิ่มเติมหรือเปลี่ยนแปลงตัวถังรถที่ใช้ในการขนส่งสัตว์หรือสิ่งของน้ำหนักรวมสูงสุดและการกระจายนํ้าหนักลงเพลาของรถต้องเป็นไปตามหลักเกณฑ์และวิธีการในคู่มือการตรวจสอบน้ำหนักรวมสูงสุดและน้ำหนักลงเพลา(เอกสารหมายเลข ๑)การแก้ไขเพิ่มเติมหรือเปลี่ยนแปลงตัวถัง หรือจำนวนที่นั่งผู้โดยสารของรถที่ใช้ในการขนส่งผู้โดยสารน้ำหนักรวมสูงสุดและการกระจายน้ำหนักลงเพลาของรถต้องเป็นไปตามหลักเกณฑ์และวิธีการในคู่มือการตรวจสอบน้ำหนักรวมสูงสุดและน้ำหนักลงเพลา(เอกสารหมายเลข ๑)ข้อ ๕ การแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถให้ผิดแผกแตกต่างในสาระสำคัญดังต่อไปนี้ให้นายทะเบียนอนุญาตให้ดำเนินการได้แต่ต้องเป็นไปตามหลักเกณฑ์และเงื่อนไขที่กำหนดในประกาศนี้(๑) โครงคัสซี(๒) ระบบบังคับเลี้ยว(๓) จำนวนกงล้อและยาง(๔) จำนวนเพลาล้อ(๕) ช่วงล้อการแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถตามวรรคหนึ่งผู้ประกอบการขนส่งหรือเจ้าของรถต้องยื่นเอกสารตามรายการรายละเอียดของรถ(เอกสารหมายเลข ๒) และหนังสือรับรองความมั่นคงแข็งแรงของรถและเครื่องอุปกรณ์หรือส่วนควบของรถจากผู้ได้รับใบอนุญาตเป็นผู้ประกอบวิชาชีพวิศวกรรมควบคุมสาขาวิศวกรรมเครื่องกลประเภทสามัญวิศวกรขึ้นไปประกอบการพิจารณาด้วยให้นายทะเบียนรวบรวมเอกสารหลักฐานทั้งหมดและผลการตรวจสอบรถและเครื่องอุปกรณ์หรือส่วนควบของรถ (เอกสารหมายเลข ๓)แล้วแต่กรณี เสนอกรมการขนส่งทางบกเพื่อขอรับความเห็นชอบก่อนพิจารณาอนุญาตให้ดำเนินการเว้นแต่การแก้ไขเพิ่มเติมหรือเปลี่ยนแปลงตามข้อ ๗ ที่ยกเว้นไม่ต้องยื่นขอรับความเห็นชอบให้นายทะเบียนพิจารณาอนุญาตได้ตามเหตุผลและความจำเป็น แต่ทั้งนี้ ต้องปรากฏว่าการแก้ไขเพิ่มเติมหรือเปลี่ยนแปลงมีความมั่นคงแข็งแรงปลอดภัยในการใช้งานหมวด ๒การแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งสัตว์หรือสิ่งของ ข้อ ๖ การแก้ไขเพิ่มเติมหรือเปลี่ยนแปลงโครงคัสซีต้องเป็นไปตามหลักเกณฑ์และเงื่อนไขดังนี้(๑) โครงคัสซีเดิมจากผู้ผลิตซึ่งมีหมายเลขคัสซีปรากฏอยู่ที่เป็นชิ้นเดียวกันต้องมีความยาวเหลืออยู่เกินกว่าร้อยละ๕๐ ของความยาวโครงคัสซีทั้งหมด และเป็นสาระสำคัญในการรองรับน้ำหนักรถและน้ำหนักบรรทุกการดำเนินการตามวรรคหนึ่ง หากมีการเสริมดามโครงคัสซีต้องเป็นไปในลักษณะเสริมความมั่นคงแข็งแรงของโครงคัสซีและจากกึ่งกลางหมายเลขคัสซีไปทางด้านหน้าและด้านท้ายด้านละ ๕๐ เซนติเมตร ต้องไม่มีการปิดทับหรือเสริมดามโครงคัสซีด้านที่มีหมายเลขคัสซีปรากฏอยู่(๒) ไม่ผ่าขยายโครงคัสซีตลอดความยาวของโครงคัสซีเว้นแต่เป็นการผ่าขยายโครงคัสซีบางส่วนโดยมีความยาวรวมไม่เกินร้อยละ ๕๐ของความยาวโครงคัสซีเดิมและโครงคัสซีที่ผ่าขยายแล้วต้องมีความสูงไม่เกินกว่าขนาดความสูงสูงสุดของโครงคัสซีเดิม(๓) โครงคัสซีที่จะแก้ไขเพิ่มเติมหรือเปลี่ยนแปลงต้องไม่ผุกร่อนบิดเบี้ยว หรือเสียรูปทรงจนมีผลกระทบต่อการรองรับน้ำหนักของรถและน้ำหนักบรรทุกการแก้ไขเพิ่มเติมหรือเปลี่ยนแปลงโครงคัสซีหากเป็นไปในลักษณะที่โครงคัสซีเดิมเหลืออยู่ไม่เกินร้อยละ๕๐ หรือแม้จะเหลืออยู่เกินกว่าร้อยละ ๕๐ ของความยาวโครงคัสซีทั้งหมดแต่มิได้เป็นสาระสำคัญในการรองรับน้ำหนักรถและน้ำหนักบรรทุกไม่ถือเป็นการแก้ไขเพิ่มเติมหรือเปลี่ยนแปลงโครงคัสซี และไม่สามารถกระทำได้ข้อ ๗ การแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถตามข้อ๕ เฉพาะกรณีที่เป็นไปตามหลักเกณฑ์และเงื่อนไขดังต่อไปนี้ให้นายทะเบียนอนุญาตให้ดำเนินการได้โดยไม่ต้องขอรับความเห็นชอบจากกรมการขนส่งทางบก(๑) การแก้ไขเพิ่มเติมหรือเปลี่ยนแปลงจำนวนเพลาล้อ กงล้อและยาง๑) การลดจำนวนเพลาล้อ กงล้อและยางของรถจากเดิม ๔ เพลา ๘ ล้อ ยาง ๑๒เส้น เป็น ๓ เพลา ๖ ล้อ ยาง ๑๐ เส้นตามสภาพที่เคยจดทะเบียนไว้ก่อนที่จะมีการเพิ่มจำนวนเพลาล้อ กงล้อและยางเป็น ๔ เพลา๘ ล้อ ยาง ๑๒ เส้น โดยการถอดเพลาล้อหน้าที่ ๒ ออกและต้องไม่มีการแก้ไขเพิ่มเติมหรือเปลี่ยนแปลงโครงคัสซีระหว่างช่วงล้อหรือเปลี่ยนแปลงช่วงล้อให้ผิดแผกแตกต่างไปจากที่จดทะเบียนไว้โดยให้กำหนดน้ำหนักรวมสูงสุดของรถเท่ากับที่เคยจดทะเบียนไว้เดิมในสภาพที่เป็นรถ ๓เพลา ๖ ล้อ ยาง ๑๐ เส้น หากไม่สามารถตรวจสอบน้ำหนักรวมสูงสุดดังกล่าวได้ให้กำหนดน้ำหนักรวมสูงสุดตามที่กรมการขนส่งทางบกให้ความเห็นชอบไว้หรือตามที่ผู้ผลิตกำหนดตามลำดับ แต่ทั้งนี้ต้องไม่เกินพิกัดน้ำหนักตามที่กรมทางหลวงประกาศกำหนด๒) การลดจำนวนกงล้อและยางของรถจากเดิม ๒ เพลา ๔ ล้อ ยาง ๖ เส้น เป็น๒ เพลา ๔ ล้อ ยาง ๔ เส้นโดยไม่มีการแก้ไขเพิ่มเติมหรือเปลี่ยนแปลงโครงคัสซีระหว่างช่วงล้อ ช่วงล้อ หรือระบบบังคับเลี้ยวให้ผิดแผกแตกต่างไปจากที่จดทะเบียนไว้เดิมให้การกำหนดน้ำหนักรวมสูงสุดของรถเป็นไปตามหลักเกณฑ์และวิธีการในคู่มือการตรวจสอบน้ำหนักรวมสูงสุดและน้ำหนักลงเพลา(เอกสารหมายเลข ๑) แต่ทั้งนี้ ต้องไม่เกินพิกัดน้ำหนักตามที่กรมทางหลวงประกาศกำหนด๓) การลดจำนวนเพลาล้อ กงล้อและยางของรถพ่วงหรือรถกึ่งพ่วงจากเดิม ๓เพลา ๖ ล้อ ยาง ๑๒ เส้น เป็น ๒ เพลา ๔ ล้อ ยาง ๘ เส้นตามสภาพที่เคยจดทะเบียนไว้ก่อนที่จะมีการเพิ่มจำนวนเพลาล้อ กงล้อและยางเป็น ๓ เพลา๖ ล้อ ยาง ๑๒ เส้นและต้องไม่มีการแก้ไขเพิ่มเติมหรือเปลี่ยนแปลงโครงคัสซีระหว่างช่วงล้อ หรือตัวถังหรือช่วงล้อให้ผิดแผกแตกต่างไปจากที่จดทะเบียนไว้ในขณะที่เป็นรถ ๒ เพลา ๔ ล้อ ยาง๘ เส้น โดยให้กำหนดน้ำหนักรวมสูงสุดของรถเท่ากับที่เคยจดทะเบียนไว้เดิมในสภาพที่เป็นรถ๒ เพลา ๔ ล้อ ยาง ๘ เส้น หากไม่สามารถตรวจสอบน้ำหนักรวมสูงสุดดังกล่าวได้ให้กำหนดน้ำหนักรวมสูงสุดตามที่กรมการขนส่งทางบกให้ความเห็นชอบไว้หรือเป็นไปตามหลักเกณฑ์และวิธีการในคู่มือการตรวจสอบน้ำหนักรวมสูงสุดและน้ำหนักลงเพลา(เอกสารหมายเลข ๑) ตามลำดับ แต่ทั้งนี้ต้องไม่เกินพิกัดน้ำหนักตามที่กรมทางหลวงประกาศกำหนด๔)การเปลี่ยนขนาดกงล้อและยางที่ทำให้สมรรถนะของกงล้อและยางเปลี่ยนแปลงไปกรณีมีสมรรถนะเพิ่มขึ้นให้กำหนดน้ำหนักรวมสูงสุดของรถเท่ากับที่เคยจดทะเบียนไว้เดิม สำหรับกรณีมีสมรรถนะลดลงให้การกำหนดน้ำหนักรวมสูงสุดของรถเป็นไปตามหลักเกณฑ์และวิธีการในคู่มือการตรวจสอบน้ำหนักรวมสูงสุดและน้ำหนักลงเพลา(เอกสารหมายเลข ๑)(๒) การแก้ไขเพิ่มเติมหรือเปลี่ยนแปลงโครงคัสซี๑) การตัดหรือต่อปลายโครงคัสซีด้านท้ายของรถ โดยแนวตัดหรือต่อโครงคัสซีที่ใกล้สุดกับจุดรองรับน้ำหนักของระบบรองรับน้ำหนักเป็นดังนี้(ก) กรณีที่เพลาท้ายสุดมีระบบรองรับน้ำหนักที่แยกออกจากเพลาท้ายอื่นแนวตัดหรือต่อโครงคัสซีที่ใกล้สุดอยู่ห่างจากจุดรองรับน้ำหนักทางด้านท้ายของระบบรองรับน้ำหนักเพลาท้ายสุดไม่น้อยกว่า๒๐ เซนติเมตร(ข) กรณีที่เพลาท้ายสุดมีระบบรองรับน้ำหนักแบบเพลาคู่ (Tandem Axle) แนวตัดหรือต่อโครงคัสซีอยู่ห่างจากจุดกึ่งกลางของเพลาคู่ท้ายไม่น้อยกว่า๑๒๐ เซนติเมตร๒) การเปลี่ยนแปลงระยะห่างโครงคัสซีจากเดิมไม่เกิน ๕ เซนติเมตรอันเป็นผลจากการตัดหรือต่อโครงคัสซีตาม ๑)โดยไม่มีการแก้ไขดัดแปลงโครงตามขวางของโครงคัสซี (Crossmember) ที่มีผลกระทบกับความมั่นคงแข็งแรงในการรับน้ำหนัก๓)การตัดหรือต่อปลายโครงคัสซีด้านหน้าของรถที่ไม่กระทบกับระบบบังคับเลี้ยวโดยแนวตัดหรือต่อโครงคัสซีที่ใกล้สุดอยู่ห่างจากจุดรองรับน้ำหนักทางด้านหน้าของระบบรองรับน้ำหนักเพลาหน้าไม่น้อยกว่า๒๐ เซนติเมตรการตัดหรือต่อปลายโครงคัสซีตาม ๑) และ ๓)ต้องมีการกระจายน้ำหนักเป็นไปตามหลักเกณฑ์และวิธีการในคู่มือการตรวจสอบน้ำหนักรวมสูงสุดและน้ำหนักลงเพลา(เอกสารหมายเลข ๑) และโครงคัสซีที่นำมาต่อใหม่จะต้องมีขนาดเดียวกันกับโครงคัสซี ณจุดที่จะทำการต่อนั้น(๓)การเสริมดามโครงคัสซีที่มีลักษณะเสริมความมั่นคงแข็งแรงของโครงคัสซีเดิมโดยจากกึ่งกลางหมายเลขโครงคัสซีไปทางด้านหน้าและด้านท้าย ด้านละ ๕๐ เซนติเมตรต้องไม่มีการปิดทับหรือเสริมดามโครงคัสซีด้านที่มีหมายเลขคัสซีปรากฏอยู่ข้อ ๘ การเปลี่ยนโครงคัสซีต้องเป็นกรณีมีเหตุผลความจำเป็นอันเนื่องมาจากการชำรุดหรือความเสียหายของโครงคัสซีเดิมเท่านั้นและต้องเป็นไปตามหลักเกณฑ์และเงื่อนไขดังนี้(๑)เป็นรถที่จดทะเบียนหรือเคยจดทะเบียนไว้แล้วตามกฎหมายว่าด้วยการขนส่งทางบก(๒) ใช้เครื่องกำเนิดพลังงาน และตัวถังของรถคันที่จดทะเบียนไว้เดิม(๓) โครงคัสซีที่จะเปลี่ยนใหม่ต้องเป็นชนิด (Maker) และแบบ (Type) หรือรุ่น (Model) เดียวกันกับรถคันที่จดทะเบียนไว้เดิม ทั้งนี้ โครงคัสซีที่นำมาเปลี่ยนหากมีความแตกต่างของแบบย่อยหรือรุ่นย่อยของแบบนั้น ๆ ให้สามารถกระทำได้(๔) ช่วงล้อ จำนวนเพลาล้อ กงล้อและยางต้องไม่เปลี่ยนแปลงไปจากที่จดทะเบียนไว้เดิม(๕) โครงคัสซีที่นำมาเปลี่ยนต้องไม่มีการตัดหรือต่อยกเว้นเป็นการตัดหรือต่อปลายโครงคัสซีตามข้อ ๗ (๒) ๑) หรือข้อ ๗ (๒) ๓)การเปลี่ยนโครงคัสซีต้องจดทะเบียนและชำระภาษีรถใหม่ข้อ ๙ การเปลี่ยนเครื่องกำเนิดพลังงานเครื่องกำเนิดพลังงานที่นำมาเปลี่ยนต้องมีกำลังไม่น้อยกว่าที่จดทะเบียนไว้เดิมหรือไม่น้อยกว่า ๕ กิโลวัตต์ต่อตันของน้ำหนักรวมสูงสุดในกรณีที่ใช้เครื่องยนต์ที่มีกำลังไม่น้อยกว่าที่จดทะเบียนไว้เดิมแต่มีกำลังน้อยกว่า๕กิโลวัตต์ต่อตันของน้ำหนักรวมสูงสุดน้ำหนักรวมสูงสุดของรถต้องไม่เพิ่มไปจากที่จดทะเบียนไว้เดิมหมวด ๓การแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสาร ข้อ ๑๐ การแก้ไขเพิ่มเติมหรือเปลี่ยนแปลงโครงคัสซีหรือโครงสร้างรถต้องเป็นไปตามหลักเกณฑ์และเงื่อนไขดังนี้(๑) รถที่มีโครงคัสซี (chassis Frame) ต้องมีโครงคัสซีเดิมเป็นสาระสำคัญในการรับน้ำหนักรถ ดังนี้๑)โครงคัสซีเดิมจากผู้ผลิตซึ่งมีหมายเลขคัสซีปรากฏอยู่ที่เป็นชิ้นเดียวกันต้องมีความยาวเหลืออยู่เกินกว่าร้อยละ ๕๐ ของความยาวโครงคัสซีทั้งหมดกรณีโครงคัสซีเดิมจากผู้ผลิตซึ่งมีหมายเลขคัสซีปรากฏอยู่ที่เป็นชิ้นเดียวกันมีความยาวเหลืออยู่ไม่เกินร้อยละ๕๐ ของความยาวโครงคัสซีทั้งหมดการอนุญาตจะทำได้ต่อเมื่อมีเหตุผลความจำเป็นเนื่องจากสภาพโครงสร้างและการใช้งานของรถและโครงคัสซีส่วนนั้นต้องมีความยาวไม่น้อยกว่า ๑๓๐ เซนติเมตรซึ่งเมื่อรวมกับความยาวของโครงคัสซีเดิมจากผู้ผลิตส่วนอื่น ๆอีกไม่เกินสองส่วนแล้วต้องทำให้โครงคัสซีเดิมยาวเกินกว่าร้อยละ ๕๐ของความยาวโครงคัสซีทั้งหมด และต้องมีหนังสือรับรองชิ้นส่วนของโครงคัสซีเดิมจากผู้ประกอบการขนส่งหรือเจ้าของรถด้วย๒)การแก้ไขเพิ่มเติมหรือเปลี่ยนแปลงโครงคัสซีที่ทำให้ความยาวสุดของรถผิดแผกแตกต่างไปจากเดิมและรถมีความยาวเกินกว่า๑๐ เมตร ต้องเป็นรถที่ผู้ผลิตกำหนดให้มีน้ำหนักรวมสูงสุด (GVW) ไม่น้อยกว่า ๑๐,๐๐๐ กิโลกรัม หรือมีขนาดหน้าตัดของโครงคัสซีเดิมส่วนที่ใหญ่ที่สุดมีความสูงไม่น้อยกว่า๒๐๐ มิลลิเมตร(๒) รถที่มีโครงสร้างเป็นโมโนค็อก (Monocoque) หรือเซมิโมโนค็อก(Semi - Monocoque) ซึ่งใช้โครงสร้างตัวถังเป็นสาระสำคัญในการรับน้ำหนักรถต้องมีโครงสร้างส่วนที่รองรับน้ำหนักบริเวณเพลาล้อหน้า เพลาล้อท้ายหรือคู่ท้ายและส่วนที่มีหมายเลขคัสซีเป็นโครงสร้างเดิม ดังนี้๑) โครงสร้างส่วนที่รองรับน้ำหนักบริเวณเพลาล้อหน้าเพลาล้อท้ายหรือคู่ท้ายต้องมีความยาวโครงสร้างเดิมที่เป็นชิ้นเดียวกันยาวเกินกว่าร้อยละ ๕๐ของบริเวณเพลาล้อหน้า เพลาล้อท้ายหรือคู่ท้ายของรถนั้น แล้วแต่กรณี๒) โครงสร้างส่วนที่มีหมายเลขคัสซี การตัดต่อเปลี่ยนแปลงความยาวเดิมต้องมีโครงสร้างส่วนที่มีหมายเลขคัสซีที่เป็นชิ้นเดียวกันเกินกว่าร้อยละ ๕๐ของส่วนนั้น และต้องมีความยาวไม่น้อยกว่า ๑๓๐ เซนติเมตร๓) การแก้ไขเพิ่มเติมหรือเปลี่ยนแปลงโครงสร้างของรถที่ทำให้ความยาวสุดของรถผิดแผกแตกต่างไปจากเดิมและทำให้รถมีความยาวเกินกว่า๑๐ เมตร ต้องเป็นรถที่ผู้ผลิตกำหนดให้มีน้ำหนักรวมสูงสุด (GVW) ไม่น้อยกว่า ๑๐,๐๐๐ กิโลกรัมหรือมีขนาดหน้าตัดของโครงสร้างของรถเดิมส่วนที่ใหญ่ที่สุดมีความสูงไม่น้อยกว่า ๒๐๐มิลลิเมตร๔)ต้องมีหนังสือรับรองชิ้นส่วนของโครงสร้างเดิมจากผู้ประกอบการขนส่งหรือเจ้าของรถกรณีการดำเนินการตาม (๑) และ (๒)หากมีการเสริมดามโครงคัสซีหรือโครงสร้างของรถต้องเป็นไปในลักษณะเสริมความมั่นคงแข็งแรงของโครงคัสซีหรือโครงสร้างของรถและจากกึ่งกลางหมายเลขคัสซีไปทางด้านหน้าและด้านท้ายด้านละ ๕๐ เซนติเมตรต้องไม่มีการปิดทับหรือเสริมดามด้านที่มีหมายเลขคัสซีปรากฏอยู่รถตาม (๒)หากมีการเปลี่ยนตัวถังหรือเปลี่ยนโครงสร้างของรถต้องจดทะเบียนและชำระภาษีรถใหม่ข้อ ๑๑ การเปลี่ยนโครงคัสซีต้องเป็นกรณีมีเหตุผลความจำเป็นอันเนื่องมาจากการชำรุดหรือความเสียหายของโครงคัสซีเดิมเท่านั้นและต้องเป็นไปตามหลักเกณฑ์และเงื่อนไขดังนี้(๑)เป็นรถที่จดทะเบียนหรือเคยจดทะเบียนไว้แล้วตามกฎหมายว่าด้วยการขนส่งทางบก(๒) ใช้เครื่องกำเนิดพลังงาน และตัวถังของรถคันที่จดทะเบียนไว้เดิม(๓) โครงคัสซีที่จะเปลี่ยนใหม่ต้องเป็นชนิด (Maker) และแบบ (Type) หรือรุ่น (Model) เดียวกันกับรถคันที่จดทะเบียนไว้เดิม ทั้งนี้ โครงคัสซีที่นำมาเปลี่ยนหากมีความแตกต่างของแบบย่อยหรือรุ่นย่อยของแบบนั้น ๆ ให้สามารถกระทำได้(๔) ช่วงล้อ จำนวนเพลาล้อ กงล้อและยาง ต้องไม่เปลี่ยนแปลงไปจากที่จดทะเบียนไว้เดิมการเปลี่ยนโครงคัสซีต้องจดทะเบียนและชำระภาษีรถใหม่ข้อ ๑๒ การเปลี่ยนเครื่องกำเนิดพลังงานเครื่องกำเนิดพลังงานที่นำมาเปลี่ยนต้องมีกำลังไม่น้อยกว่าที่จดทะเบียนไว้เดิมหรือไม่น้อยกว่า ๕ กิโลวัตต์ต่อตันของน้ำหนักรวมสูงสุด ในกรณีที่ใช้เครื่องยนต์ที่มีกำลังไม่น้อยกว่าที่จดทะเบียนไว้เดิมแต่มีกำลังน้อยกว่า๕กิโลวัตต์ต่อตันของน้ำหนักรวมสูงสุดน้ำหนักรวมสูงสุดของรถต้องไม่เพิ่มไปจากที่จดทะเบียนไว้เดิมข้อ ๑๓ รถที่ใช้ในการขนส่งผู้โดยสารที่เคยได้รับอนุญาตให้แก้ไขเพิ่มเติมหรือเปลี่ยนแปลงโครงคัสซีหรือโครงสร้างของรถไว้แล้วหากมีการแก้ไขเพิ่มเติมหรือเปลี่ยนแปลงครั้งต่อไป ต้องเป็นไปตามเงื่อนไขนี้(๑)กรณีที่มีการแก้ไขเพิ่มเติมหรือเปลี่ยนแปลงโครงคัสซีหรือโครงสร้างของรถเป็นไปตามหลักเกณฑ์ในข้อ๑๐ ให้พิจารณาอนุญาตให้แก้ไขเพิ่มเติมหรือเปลี่ยนแปลงเป็นรถโดยสารได้ทุกมาตรฐาน(๒)กรณีมีการแก้ไขเพิ่มเติมหรือเปลี่ยนแปลงโครงคัสซีหรือโครงสร้างของรถเดิมก่อนวันที่ประกาศนี้ใช้บังคับแต่ไม่เป็นไปตามหลักเกณฑ์ในข้อ ๑๐ห้ามมิให้พิจารณาอนุญาตให้แก้ไขเพิ่มเติมหรือเปลี่ยนแปลงเป็นรถโดยสารมาตรฐาน ๔ ทั้งนี้ เว้นแต่รถนั้นจดทะเบียนเป็นรถมาตรฐาน๔ ไว้แล้วข้อ ๑๔[๑] ประกาศนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๖ พฤษภาคม พ.ศ. ๒๕๕๘ธีระพงษ์รอดประเสริฐอธิบดีกรมการขนส่งทางบก[เอกสารแนบท้าย]๑. คู่มือการตรวจสอบน้ำหนักรวมสูงสุดและน้ำหนักลงเพลา(ดูข้อมูลจากภาพกฎหมาย)ปริยานุช/ผู้จัดทำ๒ มิถุนายน๒๕๕๘ปริญสินีย์/ผู้ตรวจ๒ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๒๖ ง/หน้า ๕/๒๙ พฤษภาคม ๒๕๕๘